**Tájékoztató**

Tájékoztatjuk az ebtartókat, hogy kutyaürülék gyűjtők kerültek kihelyezésre:

* a Művelődési Otthon és Könyvtár Ifjúság utca felőli parkolójába,
* a Műhely Étteremmel szemben.

Megkérjük a kutyát sétáltatókat, hogy az általuk össze szedet kutyapiszkot az erre a célra rendszeresített gyűjtőedénybe helyezzék el.

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 196. §-a alapján aki a felügyelete alatt lévő állat (kutya, ló stb.) által a közterületen okozott szennyezés megszüntetéséről nem gondoskodik, szabálysértést követ el.

A szabálysértés miatt indult eljárás során az állat tulajdonosa pénzbírsággal is büntethető. A pénzbírság legalacsonyabb összege ötezer forint, legmagasabb összege százötvenezer forint.

Kérjük az állattartókat, hogy az állataik által okozott közterületi szennyezést szüntessék meg.

Répcelak Város Önkormányzata